Παπαρδέλες με μανιτάρια, κολοκύθα και μπούκοβο
Φτιάξαμε μια ζουμερή μακαρονάδα για το τραπέζι μας. Παπαρδέλες με μανιτάρια, κολοκύθα και μπούκοβο έτοιμες σε 30'.
1 πακέτο παπαρδέλες, 300 γρ. μανιτάρια λευκά μικρά, ολόκληρα, 2 ξερά κρεμμύδια, ψιλοκομμένα, 250 γρ. κολοκύθα ψίχα, σε κυβάκια, 1 σκελίδα σκόρδου, λιωμένη, 1/2 - 1 κουτ. γλυκού μπούκοβο καυτερό, 2 κουτ. γλυκού θυμάρι ξερό, 60 ml λευκό, ξηρό κρασί, 1/3 μάτσο μαϊντανός, ψιλοκομμένος, 50 ml ελαιόλαδο, αλάτι, φρεσκοτριμμένο πιπέρι, 150 γρ. παρμεζάνα, τριμμένη
Για τις παπαρδέλες με μανιτάρια, κολοκύθα και μπούκοβο, βράζουμε τα ζυμαρικά σύμφωνα με τις οδηγίες της συσκευασίας.Τα στραγγίζουμε και κρατάμε 1/2 φλ. τσαγιού από το νερό όπου τα βράσαμε.Σε μια κατσαρόλα ζεσταίνουμε το λάδι και σοτάρουμε τα μανιτάρια με το κρεμμύδι, την κολοκύθα, το σκόρδο και το μπούκοβο για 3-4 λεπτά, μέχρι να μαλακώσουν και να ροδίσουν.Πασπαλίζουμε με αλατοπίπερο και το θυμάρι, σβήνουμε με το κρασί και αφήνουμε 2-3 λεπτά, να εξατμιστεί το αλκοόλ.Προσθέτουμε το νερό που κρατήσαμε, τα ζυμαρικά, τον μαϊντανό και ανακατεύουμε.Σερβίρουμε τις παπαρδέλες με μανιτάρια, κολοκύθα και μπούκοβο με την τριμμένη παρμεζάνα.
Ζυμαρικά,Κολοκύθα,Μανιτάρια